CELEX: 32010R0387
Language: hr
Date: 2010-05-06
Title: Uredba Komisije (EU) br. 387/2010 od 6. svibnja 2010. o izmjeni Uredbe (EZ) br. 1121/2009 o uvođenju detaljnih pravila za primjenu Uredbe Vijeća (EZ) br. 73/2009 u pogledu zahtjeva za minimalnim površinama za prijelazna plaćanja za voće i povrće na Cipru i programa jedinstvenih plaćanja po površini za poljoprivrednike u Poljskoj i Slovačkoj

03/Sv. 027
            
            
               HR
            
            
               Službeni list Europske unije
            
            
               344
            
         32010R0387
   
               L 114/1
            
            
               SLUŽBENI LIST EUROPSKE UNIJE
            
            
               06.05.2010.
            
         
      UREDBA KOMISIJE (EU) br. 387/2010
   od 6. svibnja 2010.
   o izmjeni Uredbe (EZ) br. 1121/2009 o uvođenju detaljnih pravila za primjenu Uredbe Vijeća (EZ) br. 73/2009 u pogledu zahtjeva za minimalnim površinama za prijelazna plaćanja za voće i povrće na Cipru i programa jedinstvenih plaćanja po površini za poljoprivrednike u Poljskoj i Slovačkoj
   EUROPSKA KOMISIJA,
   Uzimajući u obzir Ugovor o funkcioniranju Europske unije,
   Uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 142. točke (c) i (e),
   Budući da:
   
               (1)
            
            
               U skladu s člankom 5. stavkom 1. Uredbe Komisije (EZ) br. 1121/2009 od 29. listopada 2009. o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa potpore za poljoprivrednike predviđenih u glavama IV. i V. navedene uredbe (2), prijelazna plaćanja za voće i povrće navedena u članku 1. stavku 1. točki (g) te uredbe mogu se dodijeliti samo za površine za koje je podnesen zahtjev za potporu i to za površinu od najmanje 0,3 hektara. Dopisima od 18. veljače 2010. i 1. ožujka 2010. Cipar je obavijestio Komisiju o određenoj veličini poljoprivrednih gospodarstava i strukturi zahtjeva za potporom u pogledu prijelaznih plaćanja za voće i povrće odobrenih za agrume. Zato, najmanju površinu za koju se odobrava ovo plaćanje treba smanjiti na 0,1 hektar.
            
         
               (2)
            
            
               Člankom 124. stavkom 1. Uredbe (EZ) br. 73/2009 utvrđuju se pravila kojima se određuje poljoprivredna površina novih država članica u okviru programa jedinstvenih plaćanja po površini predviđenog u članku 122. ove Uredbe.
            
         
               (3)
            
            
               U skladu s člankom 89. Uredbe (EZ) br. 1121/2009 poljoprivredne površine za Poljsku i Slovačku navedene su u Prilogu VIII. toj Uredbi.
            
         
               (4)
            
            
               Dopisom od 1. prosinca 2009. Poljska je obavijestila Komisiju da je preispitala svoje poljoprivredne površine u uporabi prihvatljive za program jedinstvenih plaćanja po površini, kao što je navedeno u članku 124. stavku 1. Uredbe (EZ) br. 73/2009. Preispitivanje je uslijedilo nakon ažuriranja sustava identifikacije poljoprivrednih parcela navedenog u članku 17. Uredbe (EZ) br. 73/2009, koje je pokazalo da je dio poljoprivrednih površina u uporabi održavan u dobrom poljoprivrednom stanju na dan 30. lipnja 2003. bio manji od ranije procijenjenog. Poljoprivrednu površinu za program jedinstvenih plaćanja po površini bi stoga trebalo smanjiti na 14 137 000 ha.
            
         
               (5)
            
            
               Dopisom od 4. siječnja 2010. Slovačka je obavijestila Komisiju da je preispitala svoje poljoprivredne površine u uporabi prihvatljive za program jedinstvenih plaćanja po površini, kao što je navedeno u članku 124. stavku 1. Uredbe (EZ) br. 73/2009. Preispitivanje iz proizašlo iz iskustva stečenog zadnjih godina iz provjere uvjeta prihvatljivosti za jedinstveno plaćanje po površini u okviru programa jedinstvenih plaćanja po površini, koje je pokazalo da su poljoprivredne površine u uporabi održavane u dobrom poljoprivrednom stanju dana 30. lipnja 2003. manje od ranije procijenjenih. Poljoprivrednu površinu za program jedinstvenog plaćanja po površini bi stoga trebalo smanjiti na 1 865 000 ha.
            
         
               (6)
            
            
               Uredbu (EZ) br. 1121/2009 bi stoga trebalo na odgovarajući način izmijeniti.
            
         
               (7)
            
            
               Izmjena predložena u ovoj Uredbi trebala bi se primjenjivati na premijska razdoblja počevši od 01. siječnja 2010.
            
         
               (8)
            
            
               Mjere predviđene u ovoj Uredbi u skladu su s mišljenjem Upravljačkog odbora za izravna plaćanja,
            
         DONIJELA JE OVU UREDBU:
   Članak 1.
   Uredba (EZ) br. 1121/2009 mijenja se kako slijedi:
   
               1.
            
            
               U članku 5. stavku 1. treći podstavak zamjenjuje se sljedećim:
               „U slučaju Grčke i Cipra, prijelazna plaćanja za voće i povrće iz članka 1. stavka 1. točke (g) dodjeljuju se isključivo za površine, za sve vrste kultura koje su predmetom zahtjeva za površinu od najmanje 0,1 hektara, pri čemu svaka obrađena parcela prelazi najmanju veličinu koju je odredila država članica u skladu s ograničenjima iz članka 13. stavka 9. Uredbe (EZ) br. 1122/2009.”
            
         
               2.
            
            
               Prilog VIII. mijenja se kako slijedi:
               
                           (a)
                        
                        
                           Redak koji se odnosi na Poljsku zamjenjuje se sljedećim:
                           
                                       „Poljska
                                    
                                    
                                       14 137”;
                                    
                                 
                     
                           (b)
                        
                        
                           Redak koji se odnosi na Slovačku zamjenjuje se sljedećim:
                           
                                       „Slovačka
                                    
                                    
                                       1 865”.
                                    
                                 
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se na zahtjeve za potporu koji se odnose na premijska razdoblja počevši od 1. siječnja 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. svibnja 2010.
      
         
            Za Komisiju
         
         
            Predsjednik
         
         Jose Manuel BARROSO
         
      
   
   
      (1)  SL L 30, 31.1.2009., str. 16.
   
      (2)  SL L 316, 2.12.2009., str. 27.